钦定古今图书集成/明伦汇编/氏族典/第435卷 > 《廖用贤尚友录》 > 左雄
## 钦定古今图书集成/明伦汇编/氏族典/第435卷 > 《廖用贤尚友录》 > 左雄

按《后汉书左雄传》，“雄字伯豪，南郡涅阳人。安帝时，举
孝廉，稍迁冀州刺史。永建初，公车征拜议郎。时顺帝
新立，大臣懈怠，朝多阙政，雄数言事，其辞深切。虞翊
荐之，拜尚书，迁尚书令。阳嘉元年，雄上言，郡国孝廉，
出则宰民，宣协风教，若其面墙，则无所施用。请自今
年不满四十，不得察举。”帝从之。自是牧守畏栗，莫敢
轻举。迄于永熹，察选清平，多得其人。迁司隶校尉，坐
法免。后复为尚书。永和三年卒。